Lietuvos grūdų supirkimo įmonės šių metų liepą eksportavo 56,619 tūkst. t grūdų. Didžiąją eksportuotų grūdų dalį (94,34 proc. arba 53,415 tūkst. t) sudarė **kviečiai**. Juos Lietuvos grūdų supirkimo įmonės eksportavo į Latviją ir Nigeriją (vidutinė kaina – 203,28 EUR/t). **Miežiai** (3,155 tūkst. t) buvo eksportuoti į Latviją, Estiją ir Nigeriją (vidutinė kaina – 154,56 EUR/t).

**Rapsų** eksportas 2020 m. liepos mėnesį, palyginti su praėjusių metų analogišku laikotarpiu, buvo didesnis 42,01 proc. (sudarė 69,727 tūkst. t). Jie buvo išvežti į Latviją, Lenkiją, Daniją, Belgiją, Vokietiją ir Suomiją (vidutinė kaina – 372,92 EUR/t).

Šaltinis: ŽŪIKVC (LŽŪMPRIS)

[2020-09-01](https://www.vic.lt/zumpris/2020/09/01/lietuvos-grudu-supirkimo-imones-2020-m-liepos-menesi-eksportavo-panasu-grudu-kieki-kaip-ir-praejusiu-metu-analogisku-laikotarpiu/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)